Stephanus Wyszyński
Stephanus Cardinalis Wyszyński Primas Poloniae, archiepiscopus Gnesnensis et Varsoviensis, legatus (in pago Zuzela die 3 Augusti 1901 natus, Varsoviae in solemnitate Ascensionis Domini die 28 Maii 1981 mortuus) tempore communismi fuit spiritualis Polonorum dux. Filius Stanislai Wyszyński organarii in pago Zuzela, ordinatus est Vladislaviae die 3 Augusti 1924. Die 25 Martii 1946 nominatus episcopus Lublinensis, et 12 Maii eodem anno consecratus ab Augusto Cardinali Hlond, Primate Poloniae. Die 12 Novembris 1948 nominatus Archiepiscopus Gnesnensis (cum omnibus iuribus et privilegiis ea sede adiunctis) et Varsoviensis. Die 12 Ianuarii 1953 ad dignitatem cardinalis a Pio XII P.P. in pectore evectus est. In Consilio Vaticano Secundo adfuit.